Diari Oficial de la Generalitat Valenciana


Sumari del DOGV 9879, del 27-06-2024 (2024/6208)

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifica la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es convoquen per a l'exercici 2024 les subvencions per al finançament de projectes i activitats de promoció i foment del voluntariat en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9879

Data del DOGV
:   27-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6208


Data del document
:   11-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifica la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es convoquen per a l'exercici 2024 les subvencions per al finançament de projectes i activitats de promoció i foment del voluntariat en la Comunitat Valenciana.  
  
 [2024/6208]  
En data 19 de gener de 2024 es publica en el Diari Oficial de la Generalitat Valenciana (DOGV 9770) la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es convoquen per a l'exercici 2024 les subvencions per al finançament de projectes i activitats de promoció i foment del voluntariat en la Comunitat Valenciana (d'ara endavant, Resolució de 29.12.2023).  
Esta resolució determina en el punt 2 del resolc tercer el finançament d'esta convocatòria de subvencions, quedant la seua concessió condicionada a l'existència de crèdit adequat i suficient, de conformitat amb l'apartat 3:  
«1. La present convocatòria de subvencions es realitza pel procediment de tramitació anticipada d'expedients de despesa, previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. L'import màxim estimat per a finançar estes actuacions segons el projecte de llei de pressupostos de la Generalitat per a l'exercici 2024, previst en la secció G0116, servici G011603, centre gestor J40279905, subprograma 313E00, «Inclusió social», capítol IV, és el següent:  
Denominació: Desenvolupament del voluntariat  
Línia de subvenció: S0382  
Consignació pressupostària: 1.000.000,00 €  
Aportació Generalitat no condicionada: 1.000.000,00 €  
  
3. No obstant això, l'import màxim estimat de les ajudes convocades per la present resolució quedarà condicionada a l'existència de crèdit adequat i suficient per a atendre-la en la llei de pressupostos de la Generalitat que resulte aprovada per a l'exercici 2024.»  
La Llei 8/2023, de 27 de desembre (DOGV 9756, 30.12.2023), de pressupostos de la Generalitat per a l'exercici 2024, arreplega l'esmena de modificació número 1140, que afecta la línia de subvenció S0382, del subprograma 313E00, «Inclusió social», de la secció G0116, Vicepresidència Segona i Conselleria de Serveis Socials, Igualtat i Habitatge.  
Per tot això i de conformitat amb el que es disposa en el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Habitatge, resolc:  
  
Únic  
Modificar el resolc tercer, apartat 2, de l'esmentada Resolució de 29 de desembre de 2023, quedant la seua redacció com seguix:  
Resolc Tercer. Finançament de les ajudes  
«Esta convocatòria de subvencions es finançarà a càrrec de la línia de subvenció següent, en el pressupost de la Generalitat per a l'any 2024:  
Secció: G0116  
Servici: G0116030  
Centre gestor: O57543375  
Subprograma: 313E00, «Inclusió social»  
Capítol: IV  
Denominació: Desenvolupament del voluntariat  
Línia de subvenció: S0382  
Consignació pressupostària: 1.550.000,00 €  
Aportació Generalitat no condicionada: 1.550.000,00 €.»  
  
  
València, 9 de maig de 2024. La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.